# 清明节的古诗

来源：网络 作者：紫云飞舞 更新时间：2024-02-17

*以下是为您整理的清明节的古诗，希望大家能够喜欢。　　晏殊：《破阵子》　　燕子来时新社，　　梨花落后清明。　　池上碧苔三四点，　　叶底黄鹂一两声，　　日长飞絮轻。　　巧笑东邻女伴，　　采桑径里逢迎。　　疑怪昨宵春梦好，　　元是今朝斗草赢，　　...*

以下是为您整理的清明节的古诗，希望大家能够喜欢。

　　晏殊：《破阵子》

　　燕子来时新社，

　　梨花落后清明。

　　池上碧苔三四点，

　　叶底黄鹂一两声，

　　日长飞絮轻。

　　巧笑东邻女伴，

　　采桑径里逢迎。

　　疑怪昨宵春梦好，

　　元是今朝斗草赢，

　　笑从双脸生。

　　张先：《青门引》

　　乍暖还轻冷，

　　风雨晚来方定。

　　庭轩寂寞近清明，

　　残花中酒，又是去年病。

　　楼头画角风吹醒，

　　入夜重门静。

　　那堪更被明月，

　　隔墙送过秋千影。

　　辛弃疾：《满江红》暮春

　　家住江南，又过了、清明寒食。

　　花径里、一番风雨，一番狼藉。

　　流水暗随红粉去，园林渐觉清阴密。

　　算年年、落尽刺桐花，寒无力。

　　庭院静，空相忆。无说处，闲愁极。

　　怕流莺乳燕，得知消息。

　　尺素如今何处也？彩云依旧无踪迹。

　　慢教人、羞去上层楼，平芜碧。

　　吴文英：《风入松》春园

　　听风听雨过清明，

　　愁草瘗花铭。

　　楼前绿暗分携路，

　　一丝柳、一寸柔情。

　　料峭春寒中酒，

　　迷离晓梦啼莺。

　　西园日日扫林亭，

　　依旧赏新晴。

　　黄蜂频扑秋千索，

　　有当时、纤手香凝。

　　惆怅双鸳不到，

　　幽阶一夜苔生。

本DOCX文档由 www.zciku.com/中词库网 生成，海量范文文档任你选，，为你的工作锦上添花,祝你一臂之力！